CELEX: 62021CN0224
Language: et
Date: 2021-03-29 00:00:00
Title: Kohtuasi C-224/21: Eelotsusetaotlus, mille on esitanud Tribunal Arbitral Tributário (Centro de Arbitragem Administrativa – CAAD) (Portugal) 29. märtsil 2021 – VX versus Autoridade Tributária e Aduaneira

28.6.2021   
            
            
               ET
            
            
               Euroopa Liidu Teataja
            
            
               C 252/13
            
         
      Eelotsusetaotlus, mille on esitanud Tribunal Arbitral Tributário (Centro de Arbitragem Administrativa – CAAD) (Portugal) 29. märtsil 2021 – VX versus Autoridade Tributária e Aduaneira
      (Kohtuasi C-224/21)
      (2021/C 252/18)
      Kohtumenetluse keel: portugali
      
         Eelotsusetaotluse esitanud kohus
      
      Tribunal Arbitral Tributário (Centro de Arbitragem Administrativa – CAAD)
      
         Põhikohtuasja pooled
      
      
         Kaebaja: VX
      
         Vastustaja: Autoridade Tributária e Aduaneira
      
         Eelotsuse küsimused
      
      
                  1.
               
               
                  Kas ELTL artiklit 63 koostoimes ELTL artikli 65 lõikega 1 tuleb tõlgendada nii, et sellega on vastuolus liikmesriigi maksustamiskord, mida kohaldatakse otsesel maksustamisel füüsilise isiku tulu suhtes ja milles on samal ajal mitteresidentidest maksukohustuslaste puhul ja selles liikmesriigis asuva kinnisvara müügist saadud kapitalikasumi pealt teenitud tulu suhtes kaks korda, milles ühes i) kohaldatakse proportsionaalselt konkreetset fikseeritud maksumäära 28 % kogu kapitalikasumilt teenitud tulu pealt (tax base), mis arvutatakse välja nende tulude kindlaksmääramise (koguseline arvestamine, quantum) üldeeskirjade järgi, samas kui teises ii) kohaldatakse residentidele ette nähtud korda, mille kohaselt võetakse pärast kapitalikasumi pealt teenitud tulu välja arvutamist samade üldeeskirjade järgi arvesse (tax base) ainult poolt nendest tuludest (50 %) ja kumuleeritakse – kohustuslikus korras – (suurendamise teel, summa) need tulud (50 % kapitalikasumist) sellel aastal maksukohustuslase kogu maailmas teenitud ülejäänud tuludega, et määrata seejärel kindlaks kogu tulule kohaldatav maksumäär residentidele kohaldatava üldskaala järgi (astmeliselt progresseeruvad maksumäärad alates 14,5 % kuni 48 % ja mis võivad suureneda kuni 5 % võrra juhul, kui tulude kogusumma ületab teatud künnised); seda maksumäära kohaldatakse mitteresidentide puhul ainult nimetatud tuludele, st kinnisvara kapitalikasumile, mida võetakse arvesse 50 % ulatuses (samas kui residentidel kohaldatakse selliselt välja arvutatud maksumäära nendele tuludele ja kõikidele sellel aastal teenitud ülejäänud tuludele)?
                  Tuleb rõhutada, et mitteresidendist maksukohustuslane peab valima ühe või teise võimalikest kordadest tuludeklaratsioonis, mille ta on igal juhul kohustatud liikmesriigis (Portugal) esitama, nii juhul, kui ta valib maksustamise mitteresidentide üldise korra järgi (eespool punktis i nimetatud kord), kui ka juhul, kui ta valib maksustamise residentidele kohaldatava korra järgi (esitatud eespool punktis ii), ja kus ta peab märkima ühe nendest valikutest. Tuleb märkida, et mitteresidentide deklareerimiskohustus (tuludeklaratsiooni vorm 3) kehtis juba enne seadusemuudatuse vastuvõtmist, millega lisati deklaratsiooni ametlikule vormile võimalus valida residentidele kohaldatav kord.
                  Tuleb rõhutada, et kui mitteresident valib maksustamise residentidele kohaldatava korra järgi, peab ta (samas deklaratsioonis) näitama ära aasta jooksul kogu maailmas saadud kõikide tulude kogusumma.
               
            
                  2.
               
               
                  Kas ELTL artiklit 63 koostoimes ELTL artikli 65 lõikega 1 tuleb tõlgendada nii, et sellega on vastuolus liikmesriigi maksustamiskord, mida kohaldatakse otsesel maksustamisel füüsilise isiku tulu suhtes ja milles, kuigi a) residentide puhul kumuleeritakse kohustuslikus korras kapitalikasumist saadud kasum, mida vähendatakse 50 % (tax base), ülejäänud tuludega, mida on maksukohustuslane samal aastal kogu maailmas saanud (ilma loobumisvõimaluseta, opting out), määrates nii kindlaks residendi aasta kogutulu, millele kohaldatakse astmeliselt progresseeruvaid maksumäärasid, mis on esitatud üldskaalal (pärast isiklikke vähendusi ja mahaarvamisi), siis b) mitteresidentide puhul kohaldatakse konkreetset fikseeritud maksumäära kapitalikasumist saadud kogukasumile (tax base) (kui selle kasumi suurus on kindlaks määratud samade eeskirjade järgi, mida kohaldatakse residentidele)?
                  Tuleb rõhutada, et juhul a) on progresseeruvad maksumäärad vahemikus 14,5–48 %, kusjuures maksimaalset marginaalset määra võib suurendada maksimaalselt 5 %, kui tulude kogusumma ületab teatud künnise, samas kui juhul b) on konkreetne maksumäär 28 %.